સામગ્રી: ટ્રમ્પ સામેના મહાઅભિયોગના બે આક્ષેપ (પદનો દુરુપયોગ તથા કૉંગ્રેસની કાર્યવાહીમાં અડચણ ઊભી કરવી) પર વિપક્ષી ડેમૉક્રેટિક સંસદસભ્યોએ વોટિંગ કર્યું. 

મતદાના પરિણામ બાદ વ્હાઇટ હાઉસે નિવેદન બહાર પાડીને કહ્યું કે 'જ્યારથી ટ્રમ્પ રાષ્ટ્રપતિ બન્યા છે, ત્યારથી અમેરિકનો માટે અહર્નિશ કામ કરી રહ્યા છે અને કરતા રહેશે.' 

વોટિંગ બાદ ડોનાલ્ડ ટ્રમ્પે આવતા મહિને સેનેટમાં એક ટ્રાયલમાં ભાગ લેવાનો રહેશે.

હવે શું થશે?

સેનેટમાં તેમની રિપબ્લિકન પાર્ટીના સભ્યોની બહુમતી છે, એટલે સેનેટમાં તેમને પદ પરથી હઠાવવાના પક્ષમાં વોટિંગ થાય એવું શક્ય નથી લાગતું. 

કારણ કે અમેરિકન સંસદના નીચલા સદન હાઉસ ઑફ રિપ્રેઝન્ટેટિવ્સમાં વિપક્ષી ડેમૉક્રેટ્સની બહુમતી છે, પરંતુ સેનેટમાં ટ્રમ્પની પાર્ટીની બહુમતી છે. 

વોટિંગ બાદના નિવેદનમાં વ્હાઇટ હાઉસે જણાવ્યું કે 'આગામી પગલા માટે ટ્રમ્પ તૈયાર છે અને તેમને આશા છે કે તેઓ આરોપમુક્ત થશે.''નીચલા ગૃહમાં યોગ્ય પ્રક્રિયા મુજબ ન્યાયપૂર્ણ રીતે કાર્યવાહી નથી થઈ, પણ આશા છે કે સેનેટ તેને પુનઃસ્થાપિત કરશે.'

ચર્ચા દરમિયાન ટ્રમ્પે કહ્યું કે મહાઅભિયોગની આ પ્રક્રિયા સત્તાપલટાનો પ્રયાસ છે. તેમણે કહ્યું કે તેમને નિરર્થક ટાર્ગેટ કરવામાં આવી રહ્યા છે.

હાઉસ ઑફ રિપ્રેઝન્ટેટિવ્સમાં વોટિંગ પહેલાં છ પાનાંના એક પત્રમાં ડોનાલ્ડ ટ્રમ્પે કહ્યું:

"મહાઅભિયોગનું આ કાવતરું" શરૂ થયું ત્યારથી તેમને તેમના અધિકાર વાપરવા દેવામાં નથી આવ્યા."

જોકે ડોનાલ્ડ ટ્રમ્પે પોતાના સહયોગી અધિકારીઓને હાઉસ ઑફ રિપ્રેઝન્ટેટિવ્સમાં સાંસદો સામે રજૂ થવા નહોતા દીધા અને તેઓ પોતે પણ રજૂ થયા નહોતા. 

મંગળવારે હાઉસનાં સ્પીકર નેન્સી પેલોસી, જે ડેમૉક્રેટિક પાર્ટીનાં છે, તેમણે બંને આક્ષેપ પર વોટિંગ કરાવવાની જાહેરાત કરી હતી. 

જોકે આ પ્રક્રિયાના બીજા ભાગમાં સેનેટમાં ટ્રાયલ ચાલ્યા બાદ રાષ્ટ્રપતિને પદ પરથી હઠાવી શકાય છે. 

શું આરોપ છે?

કલાકો સુધી ચાલેલી ચર્ચા પછી, ડેમૉક્રેટ્સના નિયંત્રણવાળી હાઉસ જ્યુડિશિયરી કમિટીએ ગત અઠવાડિયે ડોનાલ્ડ ટ્રમ્પ સામે બે આક્ષેપને મંજૂરી આપી હતી. 

પહેલો આક્ષેપ છે સત્તાનો દુરુપયોગ. ડોનાલ્ડ ટ્રમ્પ પર તેમના હરીફ જો બાઇડનને બદનામ કરવા માટે યુક્રેન પર દબાણ કરવાનો આરોપ મૂકવામાં આવ્યો છે.

ડોનાલ્ડ ટ્રમ્પ અને તેમના સહયોગી અમેરિકાના તત્કાલીન ઉપરાષ્ટ્રપતિ જો બાઇડ પર યુક્રેનને તેમના વરિષ્ઠ સરકારી વકીલને પદ પરથી હઠાવવા માટે કહ્યું હતું. 

ડેમૉક્રેટિક નેતા જો...\nઅગાઉની સામગ્રીનો સારાંશ નીચે મુજબ કરી શકાય છે:
ડોનાલ્ડ ટ્રમ્પ અમેરિકાના ત્રીજા રાષ્ટ્રપતિ છે, જેમના વિરુદ્ધ હાઉસ ઑફ રિપ્રેઝન્ટેટિવ્સમાં મહાઅભિયોગના પ્રસ્તાવ ઉપર મંજૂરીની મહોર મારવામાં આવી હોય. સ્થાનિક સમય મુજબ, બુધવારે સવારે ચર્ચા શરૂ થઈ હતી અને મોડી સાંજે તેની ઉપર મતદાન થયું.